بن لادن نینگ محافظی گوانتانامودن چیقریلدی
القاعده نینگ رهبری اسامه بن لادن نینگ محافظی امریکا قوشمه ایالتلری نینگ گوانتانامو عسکری قماقخانه سیدن مونته نگروگه یوباریلگن لیگی بیلدیریلدی. اوشبو محکوم 14 ییلدن بیری اوشبو قماقخانه ده یاتماقده ایدی.
11 نچی سپتمبر تاریخیده گی هجوم نی عملگه آشیرگن القاعده گروهی نینگ رهبری اسامه بن لادن نینگ محافظی عبدالملیک احمد عبدالوهاب الرهبی نی یوباریلیشی نینگ اوبامانینگ مذکور قماقخانه نی یاپیش پلانی چوکاتیده عملی بولگن لیگی بیلدیریلدی. گوانتانامو قماقخانه سیده شو پیتده 79 کیشی محکوم نینگ موجود ایکن لیگی ایفاده ایتیلدی.
امریکا قوشمه ایالتلری نینگ عدالت وزیرلیگی 2014 نچی ییل الرهبی نینگ امریکا اوچون تهدید عنصری ایمس ایکن لیگینی بیان ایتیب، گوانتانامودن انتقال بیریلیشی گه هیچ بیر توسیق موجود ایمس ایکن لیگینی بیلدیرگن ایدی. آرتیدن امریکا قوشمه ایالتلری نینگ اداره چیلری مونته نگرولیک اداره چیلر بیلن اوچره شیب، مذکور محکوم نینگ انتقالی توغریسیده کیلیشگن ایدیلر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
